Anexa nr. 1 la HCL Gohor nr. 8 /30.01.2026

Regulamentul pentru închirierea unor utilaje aflate în proprietatea comunei Gohor, județul Galați

Art. 1 (1) În conformitate cu prevederile art. 484 din Legea nr. 227/2015 privind Codul fiscal, cu modificările și completările ulterioare, respectiv art. 30 din Legea nr. 273/2006 privind finanțele publice locale, pentru funcţionarea unor Servicii publice locale, create în interesul persoanelor fizice și juridice, Consiliul local al comunei Gohor, aprobă taxe speciale.
(2) Cuantumul taxelor speciale se stabilește anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum și pentru finanţarea cheltuielilor curente de întreţinere și funcţionare a acestor servicii.

Art. 2 Prevederile prezentului regulament stabilesc reguli de închiriere a utilajului Buldoexcavator JCB, cu nr. de înregistrare GL-60-Gohor, a utilajului Hanomag, cu nr. de înregistrare GL-100-Gohor și a utilajului Nacelă, cu nr. de identificare: VWASPTF24D3154802, aflate în patrimoniul Comunei Gohor, judetul Galați, către persoanele fizice și juridice, pentru a efectua lucrări specifice, doar pe raza comunei Gohor.
Art.3 (1) În vederea obținerii de venituri în scopul autofinanţării utilajelor menționate la art. 2 din prezentul Regulament, aflate în patrimoniul Comunei Gohor, judetul Galați, se instituie taxa specială de închiriere a acestora prin hotărâre a Consiliului Local.
(2) Taxa specială de închiriere se poate ajusta anual de asemenea prin hotărâre a Consiliului local, în funcţie de evoluţia preţului la carburant, caracteristicile tehnice ale acestora, gradul de uzură și a cheltuielilor de întreţinere și funcţionare, pe bază de notă de fundamentare întocmită în acest sens.
Art.4 Procedura de închiriere este următoarea:

a) Solicitanţii depun o cerere scrisă la caseria primăriei, conform modelului din prezentul regulament, în care se va preciza numărul estimativ de ore pentru care se solicită închirierea utilajului locaţia si activităţile executate;
b) Cererea se supune aprobării primarului care va programa data și ora deplasării utilajului/autoutilitarei, în fincţie de alte solicitări similare sau de necesităţile autorităţilor locale care au prioritate exclusivă;
c) Stabilirea taxei aferente timpului de închiriere estimate de solicitant, comunicarea valorii acesteia solicitantului, respectiv achitarea taxei la casieria instituţiei, se fac anterior începerii executării lucrărilor solicitate;
d) Ulterior achitării taxei, se va încheia Contarctul de prestări servicii între prestator (UAT comuna Gohor) și beneficiar, care va cuprinde clauzele obligatorii și specifice, precum și valoarea contractului;
e) Închirierea buldoexcavatorului se face pentru minim o oră, cu fracţiuni de oră (minim jumătate de oră) pentru continuarea lucrării;
f) Taxarea perioadei de timp pentru închiriere începe cu ora deplasării utilajului din locul unde se află parcat și se termină la ora la care acesta se reîntoarce la locul de parcare.
g) Se va întocmi Fișa de pontaj asumată de către prestator (UAT comuna Gohor) și beneficiar.
Art.5 (1) Conducătorul utilajului va ţine o evidenţă privind:
· numărul de ore de funcţionare, pe zile;

· operaţiuni executate şi locaţia;
· consumul de carburant, defalcat pe fiecare solicitare în parte (în situaţia în care în aceeași zi utilajul este închiriat de către două sau mai multe persoane fizice sau juridice diferite).
· cheltuieli de întreţinere.

(2) Evidenţa prevăzută la alin. (1) se va viza de către viceprimarul comunei Gohor.
(3) Conducătorul utilajului răspunde pentru exploatarea acestuia în condiţiile respectării caracteristicior tehnice, fără suprasolicitare care ar duce la uzura prematură.
Art.6 Prevederile prezentului Regulament se completează cu dispozițiile legale în vigoare.
Inițiator,

Primar, 

Gelu SÎRGHIE








Contrasemnează pentru legalitate,









Secretar general,








     Angela GRĂDINARU

Anexa la Regulament
Model Cerere pentru închirierea utilajului
 ___________________________

Persoane fizice:

Subsemnata / subsemnatul ___________________________________, domiciliat în _____________________________, str. _____________________________, nr. _______, județul ____________________, având CNP: _________________________, în temeiul H.C.L. Gohor nr. _________ din data de __________________,

Persoane juridice:

Subscrisa  ________________________________________, cu sediul în ___________________________, str. __________________________, nr. ______, județul _______________, având CUI: _________________________, în temeiul H.C.L. Gohor nr. __________ din data de __________________,


formulez prezenta: 

CERERE

Prin care solicit să îmi închiriați utilajul: _________________________________, aflat în patrimoniul comunei Gohor, pentru a desfășura lucrări specifice, în satul _____________________, strada __________________, nr. ________, comuna Gohor, județul Galați, constând în:

______________________________________________________________________________________________________________________________________________________________________________________________________________________________

Durata estimativă a lucrărilor este de ______ ore.

Data, 









Semnătura,

_______________







_________________

